ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দিল্লীতে জুন মাসে কেন্দ্রীয় স্বাস্থ্য ও পরিবার কল্যাণ মন্ত্রকের ন্যাশনাল সেন্টার ফর ডিজিড কন্ট্রোল  সেরো-প্রিভ্যালেন্স সমীক্ষা চালিয়েছে
নয়াদিল্লী, ২১ জুলাই, ২০২০
কেন্দ্রীয় স্বাস্থ্য ও পরিবার কল্যাণ মন্ত্রক দিল্লীতে একটি সেরো-প্রিভ্যালেন্স সমীক্ষা চালিয়েছে। ন্যাশনাল সেন্টার ফর ডিজিড কন্ট্রোল , জাতীয় রাজধানী অঞ্চল কর্তৃপক্ষের সহযোগিতায় এই সমীক্ষা করেছে। বিভিন্ন পর্যায়ে নমুনা সংগ্রহ করে সেগুলিকে পরীক্ষা করা হয়েছে। ২৭ জুন থেকে ১০ জুলাই পর্যন্ত পুরো প্রক্রিয়াটি চালানো হয়।
দিল্লীতে ১১টি জেলায় সমীক্ষক দল গঠন করা হয়েছিল যাঁরা এই সমীক্ষায় অংশগ্রহণ করতে উৎসাহী হয়েছিলেন তাঁদের থেকে লিখিত অনুমতি নিয়ে রক্তের নমুনা সংগ্রহ করা হয়। ভারতীয় চিকিৎসা গবেষণা পরিষদ দ্বারা স্বীকৃত কোভিড কবচ অ্যালাইজা ব্যবহার করে নমুনাগুলির সেরা পরীক্ষা করে দেখা হয়, সেখানে আইজিজি অ্যান্টিবডি এবং সংক্রমণের কোনো লক্ষণ আছে কিনা। অ্যালাইজা পদ্ধতিতে দেশে এটি সর্ববৃহৎ সেরো-প্রিভ্যালেন্স সমীক্ষা।
গবেষণাগারের পরীক্ষার নিয়ম মেনে ২১,৩৮৭টি নমুনা সংগ্রহ করা হয়েছিল। সাধারণ ভাবে মোট জনসংখ্যার কতজনের শরীরে অ্যান্টিবডি রয়েছে , তা এই সমীক্ষা থেকে শনাক্ত করা গেছে। এই পরীক্ষার উদ্দেশ্য ছিল সার্স-কোভ-২ এর সংক্রমণ কতজনের মধ্যে ছড়িয়েছে সেটি সম্পর্কে ধারণা পাওয়া౼ কেউ সংক্রমিত হয়েছেন কিনা তা নিশ্চিত করা নয়।
সমীক্ষার অঙ্গ হিসেবে বিভিন্ন সময়ে সেরো-প্রিভ্যালেন্স-এর মত অ্যান্টিবডি টেস্ট করা হয়েছে। এর ফলে সংক্রমণ কতটা ছড়িয়েছে, সে বিষয়ে গুরুত্বপূর্ণ তথ্যপ্রমাণ পাওয়া গেছে।
সেরো-প্রিভ্যালেন্স সমীক্ষার ফল থেকে এটা স্পষ্ট যে দিল্লিতে আইজিজি অ্যান্টিবডির প্রাদুর্ভাব মোট জনসংখ্যার ২৩.৪৮%। এই পরীক্ষায় আরো দেখা গেছে এখানের বেশির ভাগ মানুষেরই লক্ষণহীন সংক্রমণ হয়েছে। এর মাধ্যমে যে সিদ্ধান্তে পৌঁছানো যায়, তা হলঃ-
১। এই মহামারী শুরু হওয়ার প্রায় ছয় মাস পরে দিল্লিতে মাত্র ২৩.৪৮% মানুষ সংক্রমিত হয়েছেন। দিল্লি শহরের অনেক জায়গা জনবহুল। কিন্তু দ্রুত লকডাউন কার্যকর করা, কন্টেনমেন্ট এলাকা সহ সব জায়গায় নজরদারী চালানো, সংক্রমিতদের সংস্পর্শে কেউ আসলে তাঁকে শনাক্ত করার মত সরকারের উদ্যোগের পাশাপাশি জনসাধারণ যে ভাবে কোভিড সংক্রান্ত নিয়মাবলী পালন করছে, তাতে সুফল পাওয়া যাচ্ছে।
২। অবশ্য মোট জনসংখ্যার একটি বড় অংশ এই সংক্রমণের ঝুঁকি নিয়ে বসবাস করছেন । এ কারণে প্রতিরোধমূলক ব্যবস্থা হিসেবে যা যা করণীয় সেগুলি পালন করতে হবে। শারীরিক দূরত্ব বজায় রাখা, ফেস কভার ও মাস্ক ব্যবহার করা, নিয়মিত হাত ধোয়া, হাঁচি কাশির সময় যথাযথ নিয়ম মানা, জনবহুল এলাকায় না যাওয়ার মত চিকিৎসা বহির্ভূত নিয়মকানুনগুলি কঠোর ভাবে মেনে চলতে হবে।
(CG/CB/NS
অসামরিকবিমানপরিবহণমন্ত্রক
প্রধানমন্ত্রী নরেন্দ্র মোদী ২০ অক্টোবর কুশীনগর আন্তর্জাতিক বিমানবন্দর উদ্বোধন করবেন
১২৫ জন বিশিষ্টজন ও বৌদ্ধ সন্ন্যাসী শ্রীলঙ্কা থেকে প্রথম বিমানে কুশীনগর পৌঁছবেন
শ্রীলঙ্কা, জাপান, তাইওয়ান, দক্ষিণ কোরিয়া সহ দক্ষিণ এশিয়ার বিভিন্ন দেশের পর্যটকরা সরাসরি বিমান পরিষেবা পাবেন
এক ভারত, শ্রেষ্ঠ ভারত – এর ভাবনা এই বিমানবন্দরে প্রতিফলিত হবে
ভগবান বুদ্ধের মহাপরিনির্বাণ স্থল দর্শনে বিশ্ব জুড়ে বৌদ্ধ ধর্মাবলম্বীদের সুবিধা হবে
নয়াদিল্লি, ১৮ অক্টোবর, ২০২১
প্রধানমন্ত্রী শ্রী নরেন্দ্র মোদী ২০ অক্টোবর কুশীনগর আন্তর্জাতিক বিমানবন্দর উদ্বোধন করবেন। অনুষ্ঠানে অন্যান্যদের মধ্যে উত্তর প্রদেশের রাজ্যপাল শ্রীমতী আনন্দি বেন প্যাটেল, মুখ্যমন্ত্রী শ্রী যোগী আদিত্যনাথ এবং অসামরিক বিমান পরিবহণ মন্ত্রী শ্রী জ্যোতিরাদিত্য সিন্ধিয়া উপস্থিত থাকবেন। আন্তর্জাতিক এই বিমানবন্দরটি থেকে বিমান ওঠা-নামার ফলে বিশ্বের নানা স্থান থেকে আসা বৌদ্ধ ধর্মাবলম্বীদের সুবিধা হবে। উদ্বোধনী বিমানে শ্রীলঙ্কার কলম্বো থেকে ১২৫ জন বৌদ্ধ সন্ন্যাসী ও বিশিষ্টজন কুশীনগরে পৌঁছবেন। ভগবান বুদ্ধের মহাপরিনির্বান স্থল দর্শনে বিশ্ব জুড়ে বৌদ্ধ ধর্মাবলম্বীদের সুবিধা হবে।
ভারতীয় বিমানবন্দর কর্তৃপক্ষ দেশ জুড়ে বিমানবন্দরের পরিকাঠামোর মানোন্নয়নে সচেষ্ট। কুশীনগর বিমানবন্দরটি নির্মাণে উত্তর প্রদেশ সরকারের সহযোগিতা পাওয়া গেছে। এখানে ৩ হাজার ৬০০ বর্গমিটার এলাকা জুড়ে নতুন টার্মিনাল ভবনটি নির্মাণে ব্যয় হয়েছে ২৬০ কোটি টাকা। দেশ-বিদেশের পর্যটক ও তীর্থ যাত্রীদের চাহিদার কথা বিবেচনা করেই এই বিমানবন্দরটি নির্মাণ করা হয়েছে। এখানে ব্যস্ততম সময়ে নতুন টার্মিনাল থেকে ৩০০ জন যাত্রী পরিষেবা পাবেন। কুশীনগর আন্তর্জাতিক বৌদ্ধ তীর্থ দর্শনে একটি গুরুত্বপূর্ণ স্থান। লুম্বিনী, সারনাথ, শ্রাবস্তী, রাজগীর, সংকিসা, বৈশালী, বুদ্ধগয়া এবং গয়া যাওয়ার ক্ষেত্রে এই বিমানবন্দরের সুবিধা পাওয়া যাবে।
কুশীনগর বিমানবন্দর উদ্বোধন হওয়ার ফলে বিশ্বের বিভিন্ন প্রান্তের বৌদ্ধ ধর্মাবলম্বীরা সহজেই এখানে আসতে পারবেন। শ্রীলঙ্কা, জাপান, তাইওয়ান, দক্ষিণ কোরিয়া, চীন, থাইল্যান্ড, ভিয়েতনাম, সিঙ্গাপুর ইত্যাদি দেশ থেকে পর্যটকরা সহজেই কুশীনগরে আসতে পারবেন। এই বিমানবন্দরের ফলে সংশ্লিষ্ট অঞ্চলে ২০ শতাংশ বেশি পর্যটক আসবেন বলে ধারণা করা হচ্ছে।
কুশীনগর আন্তর্জাতিক বিমানবন্দর এই অঞ্চলকে বিশ্বের অন্যতম তীর্থস্থানের মর্যাদা দেওয়ার পাশাপাশি, এখানকার অর্থনৈতিক উন্নয়নকে ত্বরান্বিত করবে। হোটেল, ট্যুরিস্ট এজেন্সি, রেস্তোরাঁ ইত্যাদি গড়ে উঠবে। এর ফলে, কর্মসংস্থানের সৃষ্টি হবে। স্থানীয় মানুষ পরিবহণ ব্যবস্থা, গাইড ইত্যাদি কাজের সঙ্গে যুক্ত হতে পারবেন। এই অঞ্চলের সংস্কৃতি ও ঐতিহ্যের বিষয়ে আন্তর্জাতিক স্তরে নতুন পরিচিতি গড়ে উঠবে।
চারটি প্রধান বৌদ্ধ তীর্থস্থানগুলির মধ্যে কুশীনগর বিমানবন্দরের উন্নয়ন অত্যন্ত গুরুত্বপূর্ণ। বৌদ্ধ পর্যটক সার্কিটে এই অঞ্চল তার প্রাপ্য সম্মান পাবে। দেশের উন্নয়নের পাশাপাশি, বিশ্ব জুড়ে বৌদ্ধ ধর্মের নীতি প্রচারে গুরুত্বপূর্ণ ভূমিকা নেবে। এই বিমানবন্দর ২ কোটিরও বেশি মানুষের চাহিদা পূরণ করবে। পূর্ব উত্তর প্রদেশ এবং পশ্চিম ও উত্তর বিহারের ১০-১৫টি জেলার পরিযায়ী শ্রমিকরা এর মাধ্যমে উপকৃত হবেন। কলা, স্ট্রবেরি এবং মাশরুমের মতো বিভিন্ন ফল উৎপাদন বৃদ্ধি পাবে।
CG/CB/SB
(Visitor Counter : 115
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১১২ কোটি ৩৪ লক্ষ অতিক্রম করেছে
গত ২৪ ঘণ্টায় ৩০ লক্ষ ২০ হাজারেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.২৬ শতাংশ
গত ২৪ ঘণ্টায় নতুন করে সংক্রমিত হয়েছেন ১০ হাজার ২২৯ জন
ভারতে সক্রিয় সংক্রমিতের সংখ্যা ১ লক্ষ ৩৪ হাজার ৯৬; ৫২৩ দিনের মধ্যে যা সর্বনিম্ন
সাপ্তাহিক সংক্রমিতের হার ০.৯৯ শতাংশ, যা গত ৫২ দিন ধরে ২ শতাংশের নীচে রয়েছে
নতুনদিল্লি, ১৫ নভেম্বর, ২০২১
দেশে এ পর্যন্ত ১,১২,৩৪,৩০,৪৭৮টি টিকার ডোজ দেওয়া হয়েছে। গতকাল টিকা দেওয়া হয়েছে ৩০,২০,১১৯ জনকে।
স্বাস্থ্য কর্মীদের মধ্যে ১,০৩,৮০,৪১৭ জন টিকার প্রথম ডোজ এবং ৯৩,৩৪,১৪৪ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৭৪,০৯৪ জন প্রথম ডোজ এবং ১,৬১,৭৮,১২৫ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৩,২৬,৩৫,১৪৪ জন এবং দ্বিতীয় ডোজ পেয়েছেন ১৭,০৪,৪৭,১৫৬ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৭,৮৩,১২,৯২৯ জন। আর দ্বিতীয় ডোজ পেয়েছেন ১০,৪৯,৩০,৫১৫ জন। যাঁদের বয়স ৬০-এর ওপরে তাঁদের মধ্যে ১১,১৬,৩৪,৮৮৫ জন প্রথম ডোজ এবং ৭,১১,০২,৭৮৯ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১১ হাজার ৯২৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৮ লক্ষ ৪৯ হাজার ৭৮৫ জন সুস্থ হয়ে উঠেছেন। জাতীয় আরোগ্য লাভের হার ৯৮.২৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১০ হাজার ২২৯ জন। গত ১৪১ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৩৪ হাজার ৯৬ জন চিকিৎসাধীন। দেশে মোট সংক্রমিতের মাত্র ০.৩৯ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ৯লক্ষ ১৫ হাজার ১৯৮টি নমুনা পরীক্ষা করা হয়েছে। এ পর্যন্ত দেশে ৬২ কোটি ৪৬ লক্ষ ৬৬ হাজার ৫৪২টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৯৯ শতাংশ এবং দৈনিক সংক্রমণের হার ১.১২ শতাংশ। গত ৪২ দিন ধরে দৈনিক সংক্রমণের হার ২ শতাংশের কম আর ৭৭ দিন ধরে ৩ শতাংশের কম।
CG/CB/SFS
(Visitor Counter : 149
স্বরাষ্ট্র মন্ত্রক
আটকে পড়া শ্রমিকদের ট্রেনে করে যাতায়াতের ব্যাপারে আদর্শ কার্যপরিচালন প্রণালী
নয়াদিল্লি, ১৯ মে, ২০২০
লকডাউন সম্পর্কিত সংশোধিত নীতি-নির্দেশিকা কার্যকর রেখেই কেন্দ্রীয় স্বরাষ্ট্র মন্ত্রক আটকে পড়া শ্রমিকদের ট্রেনে যাতায়াতে সংশোধিত আদর্শ কার্য পরিচালন প্রণালী জারি করেছে।
এই কার্যপরিচালন প্রণালী নিম্নরূপ –
• কেন্দ্রীয় স্বরাষ্ট্র মন্ত্রকের সঙ্গে আলোচনা করে রেল মন্ত্রক শ্রমিক স্পেশাল ট্রেন পরিষেবায় অনুমতি দেবে।
• সমস্ত রাজ্য ও কেন্দ্রশাসিত অঞ্চল নোডাল কর্তৃপক্ষ গঠন করবে এবং আটকে পড়া শ্রমিকদের পাঠানো ও নিজ রাজ্যে তাদেরকে গ্রহণ করা সম্পর্কে প্রয়োজনীয় ব্যবস্থা নেবে।
• রাজ্য ও কেন্দ্রশাসিত অঞ্চলগুলির প্রয়োনীয়তার ভিত্তিতে শ্রমিক স্পেশাল ট্রেনগুলির স্টপেজ এবং গন্তব্য চূড়ান্ত করবে রেল মন্ত্রক। রেল মন্ত্রকের পক্ষ থেকে শ্রমিক স্পেশাল ট্রেনগুলির যাতায়াত সংক্রান্ত বিবরণ রাজ্য ও কেন্দ্রশাসিত অঞ্চলগুলির কাছে পাঠানো হবে, যাতে তারা আটকে পড়া শ্রমিকদের অন্য রাজ্যে প্রেরণ এবং গন্তব্যে পৌঁছনোর ব্যাপারে ব্যবস্থা নিতে পারে।
• ট্রেনগুলির টিকিটের ব্যাপারে রাজ্য ও কেন্দ্রশাসিত অঞ্চলগুলি ব্যবস্থা নেবে। ট্রেনের যাত্রাসূচি সম্পর্কিত প্রচার এবং যাত্রীদের যাতায়াতের বিষয়গুলিও দেখভাল করবে রেল।
• আটকে পড়া শ্রমিকদের যে রাজ্য ও কেন্দ্রশাসিত অঞ্চল থেকে অন্য রাজ্যে পাঠানোর পূর্বে সমস্ত যাত্রীর বাধ্যতামূলকভাবে স্বাস্থ্য পরীক্ষা করা হবে এবং শুধুমাত্র উপসর্গহীন যাত্রীদের ট্রেন সফরে অনুমতি দেওয়া হবে।
• ট্রেনে ওঠার সময় ও যাত্রার সময় সমস্ত যাত্রী সামাজিক দূরত্ব মেনে চলবেন।
• গন্তব্য স্টেশনে পৌঁছনোর পর সমস্ত যাত্রীর স্বাস্থ্য পরীক্ষা করা হবে।
(CG/BD/SB
বৈদ্যুতিন ও তথ্যপ্রযুক্তি মন্ত্রক
ইন্টারনেট প্রশাসনের বিষয়ে আইআইজিএফ – এর পরিকল্পনা গ্রহণের উদ্যোগে প্রধানমন্ত্রীর অভিনন্দন
নয়াদিল্লি, ২৭ নভেম্বর, ২০২১
প্রধানমন্ত্রী শ্রী নরেন্দ্র মোদী ইন্টারনেট ব্যবস্থার মাধ্যমে নানা ধরনের কাজের সুবিধার কথা বিভিন্ন সময়ে উল্লেখ করেন। বৈদ্যুতিন ও তথ্য প্রযুক্তি দপ্তরের প্রতিমন্ত্রী শ্রী রাজীব চন্দ্রশেখর এই প্রসঙ্গ উল্লেখ করে বলেন, ডিজিটাল ইন্ডিয়া মিশনের আওতায় ইন্টারনেট পরিষেবাকে মুক্ত, সুরক্ষিত ও দায়বদ্ধ করে তোলার প্রয়োজন রয়েছে। ইন্ডিয়া ইন্টারনেট গভর্ন্যান্স ফোরাম  – এর সমাপ্তি অধিবেশনে মন্ত্রী বলেন, ভারতে ৮০ কোটি মানুষ ইন্টারনেট পরিষেবার সুবিধা পাচ্ছেন। দেশে বিশ্বের বৃহত্তম গ্রামীণ ব্রডব্যান্ড পরিষেবার ব্যবস্থা করা হচ্ছে। খুব শীঘ্রই ১০০ কোটি ভারতবাসী ইন্টারনেট পরিষেবার আওতায় আসবেন। বৈদ্যুতিন ও তথ্য প্রযুক্তি মন্ত্রক, ন্যাশনাল ইন্টারনেট এক্সচেঞ্জ অফ ইন্ডিয়ার সঙ্গে ইন্টারনেট প্রশাসন নিয়ে তিন দিনব্যাপী ভার্চ্যুয়াল সম্মেলনের আয়োজন করে।
প্রধানমন্ত্রী ২০১৫ সালে তিনটি উদ্দেশ্য নিয়ে ডিজিটাল ইন্ডিয়া মিশনের সূচনা করেন। এগুলি হ’ল – ভারতীয়দের জীবনযাত্রার পরিবর্তন, ডিজিটাল উদ্যোগের মাধ্যমে অর্থনৈতিক সুযোগ-সুবিধা বৃদ্ধি এবং ইন্টারনেট পরিষেবার মাধ্যমে কিছু কিছু প্রযুক্তির ক্ষেত্রে কৌশলগত দক্ষতা বৃদ্ধি।
তিন দিনের সম্মেলনে ইন্টারনেট প্রশাসনের ক্ষেত্রে ডিজিটাইজেশনের গুরুত্ব নিয়ে আলোচনা হয়েছে। ভারত এবং ইন্টারনেট – ভারতের ডিজিটাল যাত্রা ও তার আন্তর্জাতিক স্তরে ভূমিকা, সমস্ত ভারতীয়র মধ্যে যোগাযোগ গড়ে তোলা এবং সুরক্ষিত ভবিষ্যতের জন্য ইন্টারনেট – এই তিনটি বিষয়ের ওপর সম্মেলনে বিস্তারিত আলোচনা হয়েছে। ডিজিটাইজেশন নিয়ে পরিকল্পনা, তার সম্ভাবনাকে কাজে লাগানো এবং ডিজিটাইজেশনের ফলে উদ্ভূত সমস্যা সমাধানে কি কি করা উচিৎ তা নিয়ে সম্মেলনে আলোচনা হয়েছে। ইন্টারনেট সংক্রান্ত বিভিন্ন নীতি নিয়ে এখানে বিশেষজ্ঞরা মতবিনিময় করেছেন।
CG/CB/SB
(Visitor Counter : 84
প্রধানমন্ত্রীরদপ্তর
জি -২০ গোষ্ঠীভুক্ত দেশগুলির ভিডিও কনফারেন্সের মাধ্যমে ব্যতিক্রমী শীর্ষ সম্মেলন
নতুনদিল্লি, ২৬ মার্চ, ২০২০
বিশ্বজুড়ে কোভিড-১৯ মহামারীর ফলে সৃষ্ট চ্যালেঞ্জ এবং তার সুসংহত মোকাবিলার পন্থা পদ্ধতি নিয়ে জি-২০ শীর্ষ সম্মেলনে আলোচনা হয়েছে। অভূতপূর্ব এই সম্মেলন, ভিডিও কনফারেন্সের মাধ্যমে হয় । এর আগে প্রধানমন্ত্রী শ্রী নরেন্দ্র মোদী সৌদি আরবের যুবরাজের সঙ্গে এই বিষয়ে নিয়ে আলোচনা করেন। এই বৈঠকের আগে জি-২০ গোষ্ঠীভুক্ত দেশগুলির অর্থমন্ত্রীদের এবং প্রধান ব্যাঙ্ক গর্ভনরদের বৈঠক অনুষ্ঠিত হয়। এই বৈঠকেও কোভিড-১৯-এর ফলে সম্ভাব্য আর্থিক অবস্থা নিয়ে আলোচনা হয়েছে। বৈঠকে জি-২০ নেতৃবৃন্দ মহামারী ঠেকাতে এবং জনসাধারণকে রক্ষা করতে সম্ভাব্য সবরকমের পদক্ষেপ নিয়ে আলোচনা করেন। ওষুধ সরবরাহ, পরীক্ষাগারের যন্ত্রপাতি, চিকিৎসা, ওষুধ এবং টীকা সহ হু-র নিয়ম অনুযায়ী ব্যবস্থা গ্রহণের উদ্যোগকে নেতৃবৃন্দ সমর্থন করেন।
এই মহামারীর ফলে আর্থিক ও সামাজিক সঙ্কট কমাতে নেতৃবৃন্দ তাঁদের অঙ্গীকার পুর্নব্যক্ত করেন। বিশ্বজুড়ে বিকাশ, বাজারের স্থিতাবস্থা, অধিকতর সহনশীল হওয়ার বিষয়েও তাঁরা তাঁদের অঙ্গীকারের কথা জানান। কোভিড-১৯-এর মোকাবিলায় জি-২০ গোষ্ঠীভুক্ত দেশগুলি ৫ লক্ষ কোটি মার্কিন ডলার দেবে বলে জানিয়েছে। বিশ্ব স্বাস্থ্য সংস্থার নেতৃত্বে কোভিড-১৯ তহবিলে নেতৃবৃন্দ স্বেচ্ছায় অর্থ দেবার অঙ্গীকারও করেছেন।
জি-২০-র এই অভূতপূর্ব অধিবেশনটি ডাকার জন্য প্রধানমন্ত্রী সৌদি আরবের রাজাকে ধন্যবাদ জানান। তিনি এই মহামারীর ফলে সামাজিক ও আর্থিক সঙ্কটের বিষয়ে সতর্ক করে দেন। তিনি বলেন, বিশ্বে মোট আক্রান্তর ৯০ শতাংশ এবং মৃতদের ৮৮ শতাংশই জি-২০ গোষ্ঠীভুক্ত দেশের নাগরিক । পৃথিবীর মোট জন সংখ্যার ৬০ শতাংশ এবং মোট অভ্যন্তরীণ উতপাদনের ৮০ শতাংশ এই জি-২০ গোষ্ঠীভুক্ত দেশগুলির আওতাভুক্ত।
বিশ্বের সমৃদ্ধি এবং সহযোগিতার কেন্দ্রে থাকবে মানবজাতি । প্রধানমন্ত্রী চিকিৎসা বিজ্ঞানে গবেষণা এবং উন্নয়নের সুফল সকলের মধ্যে পৌঁছে দেবার উপর জোর দেন । এছাড়াও স্বাস্থ্য পরিষেবার উন্নয়ন, সংকট ব্যবস্থাপনার নতুন নীতি নির্দেশিকাগুলিকে কার্যকর করা, বিশ্বজুড়ে সঙ্কট মোকাবিলায় তথ্যের আদান-প্রদান বাড়ানো, হু-র মত আন্তর্জাতিক সংস্হাকে শক্তিশালী করার কথাও শ্রী মোদী বৈঠকে বলেছেন। কোভিড-১৯-এর ফলে আর্থিকভাবে পিছিয়ে পড়া শ্রেণীর জনগোষ্ঠী সহ সকলের অর্থনৈতিক সমস্যা দুর করার বিষয়ও তিনি উল্লেখ করেন।
বিশ্বায়নের নতুন যুগে মানবজাতির কল্যাণে একযোগে কাজ করার জন্য প্রধানমন্ত্রী জি-২০ গোষ্ঠীভুক্ত নেতৃবৃন্দর উদ্দেশে আহ্বান জানান এবং বহুস্তরীয় ব্যবস্থার মাধ্যমে মানবতার স্বার্থরক্ষার উপর গুরুত্ব দেন।
জি ২০ শীর্ষ সম্মেলনের শেষে মহামারীর প্রতিরোধ , বিশ্বঅর্থনীতি রক্ষা, ব্যবসা বানিজ্যর ক্ষেত্রে ন্যূনতম বিঘ্ন না ঘটার মত বিষয়গুলি নিশ্চিত করার লক্ষ্যে নেতৃবৃন্দ সুসংহত উদ্যোগ নেওয়ার আহ্বান জানিয়েছেন।
CG/CB
(Visitor Counter : 175
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৫৫ কোটি ০১ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.৮২ কোটির বেশি অব্যবহৃত টিকার ডোজ রয়েছে
নতুন দিল্লি, ১৩ আগষ্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৩ আগষ্ট পর্যন্ত ৫৫ কোটি ০১ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৫৯ লক্ষ ১৬ হাজার ৯২০ টি ডোজ সরবরাহ করা হবে। এ পর্যন্ত ৫২ কোটি ৫৯ লক্ষ ৯৩ হাজার ৬৬৯ টি টিকার ডোজ ব্যবহার করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৮২,৫৭,১৩০ টি টিকার ডোজ রয়েছে।
CG/SB
(
রেলমন্ত্রক
আগামী সপ্তাহ থেকে কলকাতা মেট্রো আরও ৬টি বাড়তি ট্রেন চালাবে
দমদম এবং কবি সুভাষ থেকে শেষ ট্রেন পাওয়া যাবে রাত ৮.৩০ মিনিটে
কলকাতা, ৩ সেপ্টেম্বর, ২০২১
কলকাতা মেট্রো রেল ৬ সেপ্টেম্বর থেকে যাত্রী স্বাচ্ছন্দ্যের কথা বিবেচনা করে আরও ৬টি অতিরিক্ত ট্রেন চালানোর সিদ্ধান্ত নিয়েছে। কবি সুভাষ এবং দক্ষিণেশ্বরের মধ্যে চলবে ৮৩টি আপ এবং ৮৪টি ডাউন ট্রেন। দিনের ব্যস্ততম সময়ে ৫ মিনিট অন্তর ট্রেন পাওয়া যাবে।
দক্ষিণেশ্বর, দমদম এবং কবি সুভাষ থেকে আগের মতোই দিনের প্রথম ট্রেন ৭.৩০ মিনিটে ছাড়বে। তবে শনিবার সকাল ৮টায় এবং রবিবার সকাল ১০টায় প্রথম ট্রেন পাওয়া যাবে।
দক্ষিণেশ্বর থেকে শেষ ট্রেন ৯.১৮ মিনিটে এবং দমদম ও কবি সুভাষ থেকে ৯.৩০ মিনিটে শেষ ট্রেন পাওয়া যাবে।
রবিবার ১২ই সেপ্টেম্বর থেকে ৫৮ জোড়া বিশেষ আপ এবং ডাউন ট্রেন চালানো হবে। তবে এই পরিষেবা জরুরি বিভাগে কর্মরত ব্যক্তিরাই পাবেন।
ইস্ট ওয়েস্ট মেট্রো পরিষেবা আগের মতোই অপরিবর্তিত থাকছে। যাদের স্মার্ট কার্ড রয়েছে তারাই মেট্রো পরিষেবা ব্যবহার করতে পারবেন। মেট্রো স্টেশনে এবং ট্রেনে শারীরিক দূরত্ব সহ অন্যান্য কোভিড বিধি মেনে চলাচল করতে হবে।
CG/CB/NS
(Visitor Counter : 15
স্বাস্থ্যওপরিবারকল্যাণমন্ত্রক
রটনা বনাম প্রকৃত তথ্য
নতুন দিল্লি, ২৬ সেপ্টেম্বর, ২০২৩
কিছু কিছু সংবাদমাধ্যমে ভারতে যক্ষ্মা-প্রতিরোধী ওষুধের ঘাটতির অভিযোগ তোলা হয়েছে। সেই সঙ্গে জাতীয় যক্ষ্মা দূরীকরণ কর্মসূচির অধীনে এধরনের ওষুধের কার্যকারিতা নিয়ে প্রশ্ন তোলা হয়েছে। এই ধরনের খবর পুরোপুরি অসত্য। যক্ষ্মা-প্রতিরোধী ওষুধ পর্যাপ্ত পরিমাণে মজুত রয়েছে।
যক্ষ্মা-প্রতিরোধী ওষুধের সংগ্রহ, মজুত এবং সেগুলি যথা সময়ে বন্টন করা হয়েছে। রাজ্যগুলিকে স্থানীয় ভাবে ওষুধ সংগ্রহ করতে বলা হয়েছে, এমন ঘটনা প্রায় বিরল। কোনো ক্ষেত্রে রোগীদের ব্যক্তিগত ভাবে সমস্যা হয়নি।
মোক্সিফ্লোক্সাসিন ৪০০ এমজি এবং পাইরিডোক্সিন ১৫ মাসের বেশি সময়ের জন্য মজুত রয়েছে। অতিরিক্ত ৮ লক্ষ ডেলামানিড ৫০ এমজি ট্যাবলেটের জন্য ২৩.০৯.২০২৩ তারিখে অর্ডার ইস্যু করা হয়েছে।
যক্ষ্মা-প্রতিরোধী ওষুধের প্রাপ্তি সুনিশ্চিত করতে গুরুত্বপূর্ণ পদক্ষেপ নেওয়া হয়েছে। কত পরিমাণ ওষুধ মজুত রয়েছে, তা নিয়মিত যাচাই করা হচ্ছে।
এব্যাপারে সংবাদমাধ্যমে যেসব খবর প্রচারিত হয়েছে, তা পুরোপুরি ভিত্তিহীন।
(PG/MP/AS
গ্রামোন্নয়নমন্ত্রক
আজাদি কা অমৃত মহোৎসবের অঙ্গ হিসাবে সপ্তাহব্যাপী নারী দিবস উদযাপনে দীনদয়াল উপাধ্যায় গ্রামীণ কৌশল যোজনার আওতায় দেশব্যাপী মহিলা-কেন্দ্রিক পাঠক্রম আয়োজনের জন্য ১৭৪টি ভ্রাম্যমাণ শিবিরের আয়োজন করা হয়েছে
নয়াদিল্লি, ১০ মার্চ, ২০২২
আজাদি কা অমৃত মহোৎসবের অঙ্গ হিসাবে চলতি বছরে আন্তর্জাতিক নারী দিবস উপলক্ষে গ্রামোন্নয়ন দপ্তর আইকনিক সপ্তাহ উদযাপন করছে। এরই অঙ্গ হিসাবে গত ৭ই মার্চ থেকে দীনদয়াল উপাধ্যায় গ্রামীণ কৌশল যোজনা  – এর আওতায় মহিলা-কেন্দ্রিক পাঠক্রমের জন্য ১৭৪ টিরও বেশি ভ্রাম্যমাণ শিবিরের আয়োজন করেছে। এর নাম দেওয়া হয়েছে ‘অবসর কি আজাদি’। রাজ্য গ্রামীণ জীবন জীবিকা মিশন, রাজ্য দক্ষতা মিশন এবং প্রকল্প রূপায়ণকারী সংস্থার মাধ্যমে এই কর্মসূচির আয়োজন করা হয়েছে।
সহকারী বিউটি থেরাপিস্ট, নিজের কর্মসংস্থানের জন্য দর্জির প্রশিক্ষণ সহ বিভিন্ন পাঠক্রমে ভর্তির জন্য সারা দেশে আয়োজিত এই ধরনের বিভিন্ন শিবিরের মাধ্যমে ৪ হাজার ২৮১ জনেরও বেশি মহিলা প্রার্থী সফলভাবে নাম নথিভুক্ত করেছেন। ডিডিইউ-জিকেওয়াই কর্মসূচির আওতায় প্রশিক্ষিত মোট প্রার্থীদের এক-তৃতীয়াংশই মহিলা। এছাড়াও, ১৫-৩৫ বছর বয়সী গ্রামীণ গরিব যুবার প্রশিক্ষণের জন্য এই কর্মসূচি চালু করা হয়েছে। মহিলাদের ক্ষেত্রে বয়সের ঊর্ধ্বসীমা রাখা হয়েছে ৪৫ বছর। উল্লেখ্য, ২০১৪ সালের ২৫শে সেপ্টেম্বর এই ডিডিইউ-জিকেওয়াই প্রকল্পের সূচনা করা হয়। ২৭টি রাজ্য এবং ৩টি কেন্দ্রশাসিত অঞ্চলে এই কর্মসূচি রূপায়িত হয়েছে। চলতি বছরের ৩১শে জানুয়ারি পর্যন্ত প্রায় ১১ লক্ষ ৪৪ হাজার যুবক যুবতীকে এই প্রশিক্ষণ দেওয়া হয়েছে এবং ৭ লক্ষ ১৫ হাজার যুবক যুবতী কাজ পেয়েছেন।
CG/SS/SB
(Visitor Counter : 152
উপ-রাষ্ট্রপতিরসচিবালয়
রবিবার বাড়িতে থেকে নিজের ও অন্যদের খেয়াল রাখুন- জনগণের প্রতি উপরাষ্ট্রপতির আবেদন
নতুনদিল্লি, ২১ মার্চ,2020
উপরাষ্ট্রপতি এবং রাজ্যসভার চেয়ারম্যান, শ্রী এম ভেঙ্কাইয়া নাইডু আজ জনসাধারনের কাছে এক বিনীত আবেদনে, করোনা ভাইরাসের সংক্রমণ আটকাতে আগামীকাল, ২২ মার্চ সকলকে বাড়িতে থাকার অনুরোধ জানিয়েছেন। তিনি বলেন, যেহেতু দৈহিক স্পর্শে এই ভাইরাস ছড়িয়ে পড়ছে, তাই, সামাজিক দূরত্ব বজায় রাখার মাধ্যমে এর বিস্তার বন্ধ করতে হবে।
শ্রী নাইডু বলেন, প্রধানমন্ত্রী শ্রী নরেন্দ্র মোদী আগামীকাল ‘জনতা কারফিউ’-এর যে আবেদন করেছেন, তার মাধ্যমে বিশ্ব স্বাস্থ্য সংস্থা এবং চিকিৎসা জগতের বিশেষজ্ঞদের পরামর্শই নীতিগতভাবে মানা হবে। কারণ এর ফলে সামাজিক দূরত্ব বজায় থাকবে।
দেশে করোনা ভাইরাসের চ্যালেঞ্জ একযোগে মোকাবিলা করতে তিনি রাজনৈতিক দল, সুশীল সমাজ সহ সংশ্লিষ্ট সকল সংগঠনকে উদ্যগী হতে বলেছেন। উপরাষ্ট্রপতি আরো বলেন এই সমস্যার সমাধান করতে অন্যদের সচেতন করে তোলা এবং উৎসাহিত করা প্রতিটি নাগরিকের দাযিত্ব।
CG/CB
(Visitor Counter : 81
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯৪.৪৩ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.৪৬ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ২৮,৮৫৭
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৫ হাজার ২৩৩
আরোগ্যের হার বর্তমানে হয়েছে ৯৮.৭২ শতাংশ
সাপ্তাহিক ভাবে আক্রান্তের হার বর্তমানে রয়েছে ১.১২ শতাংশ
নতুন দিল্লি, ০৮ জুন, ২০২২
সারাদেশে এ পর্যন্ত ১৯৪.৪৩ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯৪ কোটি ৪৩ লক্ষ ২৬ হাজার ৪১৬ জনকে টিকা প্রদান করা হয়েছে। মোট ২,৪৮,৪১,৭২৬ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,৪৬,৮০,০৫০ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৭ হাজার ৪০৩ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৪৫ হাজার ০২৮ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫৩ লক্ষ ৩০ হাজার ৯৩৫।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ২০ হাজার ০৪৮ জন কর্মী প্রথম ডোজ এবং ১ কোটি ৭৫ লক্ষ ৯১ হাজার ৯৩৮ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৯০ লক্ষ, ০১ হাজার ৯৫২ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি, ৪৬ লক্ষ, ৮০ হাজার ০৫০ জন।
দ্বিতীয় ডোজ পেয়েছেন ১ কোটি, ৮২ লক্ষ, ৭৫ হাজার ৭৯৫ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯৬ লক্ষ ৯২ হাজার ০০১ জন। দ্বিতীয় ডোজ পেয়েছেন ৪ কোটি ৬৪ লক্ষ ৭৮ হাজার ১০৭ জন।
একইভাবে, ১৮-৪৪ বছর বয়সী ৫৫ কোটি ৭৪ লক্ষ ১৭ হাজার ৩৯১ জন প্রথম ডোজ এবং ৪৯ কোটি ২৭ লক্ষ ০৬ হাজার ৮৯৮ জন দ্বিতীয় ডোজ পেয়েছেন।
প্রিকসান ডোজ পেয়েছেন ১২ লক্ষ, ৩০ হাজার ৬৩৬ জন।
অন্যদিকে, ৪৫-৫৯ বছর বয়সী ২০ কোটি ৩২ লক্ষ ৯৬ হাজার ২১৯ জন প্রথম ডোজ এবং ১৯ কোটি ১৪ লক্ষ ৩৮ হাজার ৫৭৬ জন দ্বিতীয় ডোজ পেয়েছেন।
প্রিকসান ডোজ পেয়েছেন
১৬ লক্ষ ৩৬ হাজার ০৫৭ জন।
এছাড়াও, ৬০ বছরের বেশি বয়সী ১২ কোটি ৭১ লক্ষ ২৭ হাজার ১৯০ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৯৪ লক্ষ ৩৬ হাজার ৪৯৬ জন।
প্রিকসান ডোজ পেয়েছেন ২ কোটি ০১ লক্ষ ১৩ হাজার ৬৯৬ জন।
মোট প্রিকসান ডোজ পেয়েছেন ৩ কোটি ৭৩ লক্ষ ১৩ হাজার ২৭৬।
অন্যদিকে, মোট ১৯৪ কোটি ৪৩ লক্ষ ২৬ হাজার ৪১৬ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ২৮ হাজার ৮৫৭। যা মোট আক্রান্তের ০.০৭ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ৩ হাজার ৩৪৫ জন রোগী আরোগ্য লাভ করেছেন। আরোগ্যের হার বর্তমানে ৯৮.৭২ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৬ লক্ষ, ৩৬ হাজার ৭১০ জন আরোগ্য লাভ করেছেন।
দেশে গত ২৪ ঘন্টায় ৫ হাজার ২৩৩ জন নতুন করে আক্রান্ত হয়েছেন।
গত ২৪ ঘন্টায় দেশে মোট ৩ লক্ষ ১৩ হাজার ৩৬১ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৫ কোটি ৩৫ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.১২ শতাংশ। অন্যদিকে, দৈনিক ভিত্তিতে এই আক্রান্তের হার ১.৬৭ শতাংশে রয়েছে।
CG/ SB
(Visitor Counter : 72
প্রতিরক্ষামন্ত্রক
ভারতীয় বায়ুসেনার পশ্চিমাঞ্চলীয় বায়ুসেনা ঘাঁটিতে বরিষ্ঠ এয়ার স্টাফ অফিসার হিসেবে দায়িত্বভার গ্রহণ করেলেন এয়ার মার্শাল আর জে ডাকওয়ার্থ
নয়াদিল্লি, ১৬ ডিসেম্বর, ২০১৯
ভারতীয় বায়ুসেনার পশ্চিমাঞ্চলীয় বায়ুসেনা ঘাঁটিতে বরিষ্ঠ এয়ার স্টাফ অফিসার হিসেবে আজ দায়িত্বভার গ্রহণ করেছেন এয়ার মার্শাল আর জে ডাকওয়ার্থ।
ন্যাশনাল ডিফেন্স অ্যাকাডেমির প্রাক্তনী আর জে ডাকওয়ার্থ ১৯৮৩ সালের ২৮ মে ভারতীয় বায়ুসেনার মূলত যুদ্ধ বিমান চালক হিসেবে নিযুক্ত হয়েছিলেন। তাঁর তিন হাজার ঘন্টারও বেশি বিভিন্ন যুদ্ধ বিমান চালানোর অভিজ্ঞতা রয়েছে। তিনি বিমান চালানোর প্রশিক্ষক হিসেবেও উত্তীর্ণ হয়েছেন। শ্রী ডাকওয়ার্থ ওয়েলিংটনে ডিফেন্স সার্ভিস স্টাফ কলেজ এবং ন্যাশনাল ডিফেন্স কলেজেরও প্রাক্তনী।
কর্মজীবনে এয়ার মার্শাল বিভিন্ন গুরুত্বপূর্ণ পদে দায়িত্ব সামলেছেন। মিগ-২১ স্কর্ডন, চিফ অপারেশন অফিসার অ্যান্ড স্টেশন কমান্ডার, বায়ুসেনার প্রধান কার্যালয়ের বায়ুসেনা অস্ত্র ব্যবস্হাপনা বিভাগের মুখ্য অধিকর্তা হিসেবেও দায়িত্ব পালন করেছেন তিনি। এয়ার ভাইস মার্শাল হিসেবে তিনি অ্যাসিসটেন্ট চিফ অফ ইনট্রিগেটেড ডিফেন্স স্টাফ  বিভাগে কাজ করেছেন।
পশ্চিমাঞ্চলীয় বায়ুসেনা ঘাঁটিতে বরিষ্ঠ এয়ার স্টাফ অফিসার হিসেবে দায়িত্ব নেওয়ার আগে তিনি সেন্ট্রাল বায়ুসেনা ঘাঁটির এয়ার স্টাফ অফিসারের দায়িত্বে ছিলেন।
২০০৮ সালে তিনি বিশিষ্ট সেবা মেডেল পুরস্কারে ভূষিত হন।
CG/SS/NS
(Visitor Counter : 54
রেলমন্ত্রক
‘মেনু অন রেলস’ অ্যাপ চালু করলেন রেলমন্ত্রী শ্রী পীয়ূষ গোয়েল
কেন্দ্রীয় রেল ও কয়লামন্ত্রী শ্রী পীয়ূষ গোয়েল আজ রেলযাত্রীদের সুবিধার্থে ‘মেনু অন রেলস’ বা রেল ভ্রমনকালীন খাদ্য তালিকা সংক্রান্ত অ্যাপের সূচনা করলেন। আজ একটি সাংবাদিক সম্মেলনের ভিডিও কনফারেন্স দিল্লি থেকে সম্প্রচার করা হয়। এই সম্মেলনে দুটি অ্যাপের সূচনা করেন রেলমন্ত্রী। তার একটি হল ‘মেনু অন রেলস’ অ্যাপ। এই অ্যাপের উল্লেখযোগ্য উপাদানগুলি হল-
(- এই মোবাইল অ্যাপের মাধ্যমে ট্রেনেই ব্যবহার্য খাদ্য তালিকা মোবাইল অ্যাপটিতে দেখা যাবে।
- মেল এবং এক্সপ্রেস ট্রেনগুলিতে চার রকম বিভাগে খাদ্য সরবরাহ করা হবে। সেগুলি হল- পানীয়, সকালের খাবার বা ব্রেকফাস্ট, দুপুরে এবং রাতের খাবার এবং খাদ্য তালিকা থেকে পছন্দ করা খাবার।
- চা, কফি, প্যাকেজজাত পানীয় জল, জনতা খানা, নির্দিষ্ট মানের নিরামিশ থালি, নির্দিষ্টমানের আমিষ থালির হার ট্রেন এবং বিভিন্ন স্টেশনে সরবরাহ করা হবে।
- খাদ্য তালিকা থেকে পছন্দ করা খাবারের মধ্যে ৯৬ ধরণের খাবার রয়েছে- যেমন, সকালের খাবার বা ব্রেকফাস্ট, হালকা দুপুর বা রাতের খাবার, কম্বো মিল বা বেশকিছু খাবারের সংযুক্তি ঘটিয়ে খাবার, আমিষ খাবার, জৈনদের খাদ্যদ্রব্য, মিষ্টি, ডায়াবেটিক বা সুগারের রোগীদের জন্য চিহ্নিত খাবার। সেগুলির ব্যবস্হাও থাকবে।
- মোবাইল অ্যাপটি রাজধানী, শতাব্দী, দুরন্ত ট্রেনগুলিতে সরবহার করা খাদ্য তালিকাও থাকবে। এসব ট্রেনগুলির জন্য টিকিট কাটার সময়ই খাদ্যের দাম কেটে নেওয়া হয় সেটি অবশ্যই প্রযোজ্য থাকবে।
- শতাব্দী ট্রেনগুলির ইসি এবং সিসি শ্রেণীর কামরার যাত্রীদের জন্য আগে থেকে দাম ধরে নেওয়া খাদ্যদ্রব্য সরবরাহ করা হবে। রাজধানী এবং দুরন্ত ট্রেনগুলির ক্ষেত্রেও এটি প্রযোজ্য। দুরন্ত ট্রেনের শয়নযানের জন্য খাদ্য তালিকাও মোবাইল অ্যাপে থাকছে। পাশাপাশি, দেরিতে চলা ট্রেনগুলির ক্ষেত্রেও খাদ্য তালিকা রাখা থাকবে।
- আগে থেকে দাম ধরে নিয়ে খাদ্যদ্রব্য সরবরাহ করা হবে গতিমান এবং তেজস ট্রেনগুলিতে।
- খাদ্যসমুহের হার অবশ্যই শুল্ক সমেত রাখা হবে।
- মোবাইল অ্যাপটি অ্যান্ড্রয়েড এবং আইওএস মঞ্চে পাওয়া যাবে।
- ব্যবহারকারীদের জন্য ওয়েবসাইট বিবরণও পাওয়া যাবে।
- মোবাইল অ্যাপটি রেলযাত্রীদের খাদ্য তালিকা এবং সেগুলির মূল্য সম্পর্কে সচেতন করে দেবে।
- মেল ও এক্সপ্রেস ট্রেনগুলির ক্ষেত্রে পরিবেশিত খাদ্যদ্রব্যে অতিরিক্ত দাম নেওয়া নিয়ন্ত্রণে আসবে।